b'\n_START_ARTICLE_\nLiffe 1997\n_START_PARAGRAPH_\n8. ljubljanski mednarodni filmski festival Liffe je potekal od 3. do 16. novembra 1997, in sicer na 6 ljubljanskih prizori\xc5\xa1\xc4\x8dih (Cankarjev dom, Ljubljanski kinematografi). Direktorica festivala je bila Jelka Stergel. Festival je odprl slovenski film Damjana Kozoleta Stereotip, kon\xc4\x8dal pa se je 17. novembra s projekcijo z vodomcem nagrajenega filma._NEWLINE_Nagrado vodomec, za katero se je potegovalo 17 filmov iz tekmovalne sekcije Perspektive, je \xc5\xbeirija (re\xc5\xbeiser Filip Robar Dorin, pisatelj in scenarist Miha Mazzini in italijanska fotografinja Chiara Samugheo) podelila kitajskemu filmu z gejevsko tematiko Vzhodna, zahodna pala\xc4\x8da re\xc5\xbeiserja Zhanga Yuana. Prevzel jo je glavni igralec filma Si Han.'